ที่ มท ๐๘10.7/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 กุมภาพันธ์ ๒๕62

เรื่อง ขอเชิญสมัครขอรับการรับรองมาตรฐานการให้บริการของศูนย์ราชการสะดวก (GECC) ประจำปี พ.ศ. 2562

เรียน ผู้ว่าราชการจังหวัด ทุกจังหวัด

 ด้วยกรมส่งเสริมการปกครองท้องถิ่นได้รับแจ้งจากสำนักงานปลัดสำนักนายกรัฐมนตรีว่า ในการประชุมคณะรัฐมนตรี เมื่อวันที่ 1 กันยายน 2558 นายกรัฐมนตรีได้มอบนโยบายให้ทุกกระทรวง กรม และจังหวัด รวมทั้งรัฐวิสาหกิจที่เกี่ยวข้อง กำหนดให้มี “ศูนย์ราชการสะดวก (Government Easy Contact Center : GECC)” เพื่อเป็นหน่วยงานที่ทำหน้าที่ให้คำแนะนำและอำนวยความสะดวกแก่ประชาชน ให้เกิดการบริการที่มีประสิทธิภาพและสร้างความเชื่อมั่นให้แก่ประชาชนที่เดินทางมาติดต่อราชการ กับหน่วยงานของรัฐ ในการนี้ กรมส่งเสริมการปกครองท้องถิ่นได้เข้าร่วมประชุมชี้แจงทำความเข้าใจหลักเกณฑ์ วิธีการประเมินผล และการรับรองมาตรฐานการให้บริการ ของศูนย์ราชการสะดวก เมื่อวันที่ 1 กุมภาพันธ์ 2562 ทั้งนี้ สำนักงานปลัดสำนักนายกรัฐมนตรี ได้กำหนดเปิดรับสมัครการขอรับรองมาตรฐานการให้บริการ ของศูนย์ราชการสะดวก (GECC) ประจำปี พ.ศ. 2562 ระหว่างวันที่ 25 มกราคม – 28 กุมภาพันธ์ 2562

 กรมส่งเสริมการปกครองท้องถิ่นพิจารณาแล้ว เพื่อให้การรับรองมาตรฐานการให้บริการ ของศูนย์ราชการสะดวก (GECC) ประจำปี พ.ศ. 2562 บรรลุวัตถุประสงค์ จึงขอความร่วมมือจังหวัด แจ้งองค์กรปกครองส่วนท้องถิ่น สมัครขอรับการรับรองมาตรฐานการให้บริการของศูนย์ราชการสะดวก (GECC) ประจำปี พ.ศ. 2562 ระหว่างวันที่ 25 มกราคม – 28 กุมภาพันธ์ 2562 ผ่านเว็บไซต์ศูนย์บริการประชาชน www.psc.opm.go.th และเมื่อทำการสมัครเสร็จเรียบร้อยแล้ว ขอให้แจ้งผู้ว่าราชการจังหวัดทราบด้วย ทั้งนี้ สามารถดาวน์โหลดหลักเกณฑ์การสมัครได้ที่เว็บไซต์ www.psc.opm.go.th ในหัวข้อ “หลักเกณฑ์มาตรฐานการให้บริการของศูนย์ราชการสะดวก” และสอบถามรายละเอียดเพิ่มเติมได้ที่ ศูนย์บริการประชาชน สำนักงานปลัดสำนักนายกรัฐมนตรี หมายเลขโทรศัพท์ 0-2283-1261-2

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. …………………..

ผอ.กพส. ……………….

ผอ.สบด ………………..

หน.กง. ......................

หน.ฝ. ........................

จนท. .........................

ส่วนส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓1๒

โทรสาร ๐-๒๒๔1-6956

ผู้ประสานงาน นางแพรวนภา ก้องภพธนดล โทร 089-5157611